"Кеше иренә ябышканда медсправка сорагыз, бәлки озаграк яшәрсез"

	Айсинә йокысыннан уянды да аяк очына гына басып, аш бүлмәсенә чәй куярга чыгып китте. “Кичә кич партнерлары белән очрашу, җитди сөйләшүләр була дигән иде, чыннан да арыган җанкисәккәем”, – дип уйлап куйды ул изрәп йоклаган иренең бит очыннан үбеп. 	 Шамиле бераз кызмача да кайтты, анысы күңеленә тиде, әлбәттә. Тик ирләргә кайчак ял итү өчен ансыз да булмый инде. Төнлә бәләкәче уянгач та ирен борчымыйм дип, йокы бүлмәсенә керергә базмады. Ул бит гаилә башлыгы, тормышны үз җилкәсендә өстерәүче! Айсинә ике бала белән өйдә шуның тырышлыгы нәтиҗәсендә рәхәтләнеп ята бит. Барып күргәне юк, әлбәттә, әмма ире икешәр эштә эшлим, ди. Ипотека бурычы, балалар белән хатынны тәэмин итеп тору өчен күп кирәк бит... Айсинә дә кулыннан килгәннең барысын да эшли. Өйләр ялт иткән, ишек төбендә аяк киеменә ияреп кергән ком бөртеге дә табармын димә! Кергән һәркем: “Сез кемне чакыртып җыештыртасыз, телефонын безгә дә бирегез әле”, – диләр өйдәге тәртип-чисталыкка шаккатып. Авыл кызына әллә ни зур булмаган шәһәр фатирын ялт итеп тору берни түгел бит инде. Вакыты булу белән төрле тәм-томнардан букетлар ясап сата. Иш янына куш бит, әнисе әйтмешли.  
	---	
Шәһри Казан

	№ --- | 26.03.2023	


